GRADSKO VIJEĆE

KLASA: …….

URBROJ: …… P r i j e d l o g !

Karlovac, …….

Na temelju odredbe članka 48. stavak 3. Zakona o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 36/09, 125/08, 36/09, 150/11, 144/12, 19/13, 137/15, 123/17, 98/19, 144/20) te članaka 34. i 97. Statuta Grada Karlovca („Glasnik Grada Karlovca“ br. 9/21- potpuni tekst) Gradsko vijeće Grada Karlovca na \_\_\_\_\_ sjednici održanoj dana \_\_\_\_\_\_\_\_\_\_ 2022. godine donijelo je

**ODLUKU**

**o provedbi postupka javne nabave radova na uklanjanju ruševnih objekata na lokaciji bivše vojarne Luščić**

**Članak 1.**

Postupak nabave radova na uklanjanju ruševnih objekata na lokaciji bivše vojarne Luščić provest će se sukladno Zakonu o javnoj nabavi (NN broj: 120/2016) primjenom otvorenog postupka javne nabave male vrijednosti u predmetu nabave: Radovi na uklanjanju ruševnih objekata na lokaciji bivše vojarne Luščić.

Odlukom gradonačelnika imenovat će se stručno povjerenstvo za pripremu i provedbu postupka javne nabave.

**Članak 2.**

Procijenjena vrijednost nabave iznosi 5.000.000,00 kn bez PDV-a.

**Članak 3.**

Ovlašćuje se gradonačelnik Grada Karlovca da provede sve radnje u postupku predmetne javne nabave.

**Članak 4.**

Ova Odluka stupa na snagu osmog dana od dana objave u „Glasniku Grada Karlovca“.

**PREDSJEDNIK**

**GRADSKOG VIJEĆA GRADA KARLOVCA**

**Marin Svetić, dipl.ing.šumarstva**

**DOSTAVITI:**

1. Ured gradonačelnika
2. Služba za javnu nabavu, ovdje
3. Upravni odjel za gradnju i zaštitu okoliša, ovdje
4. Predsjednik Gradskog vijeća, ovdje
5. Ministarstvo \_\_\_\_\_\_\_\_\_\_\_\_\_\_\_\_
6. Dokumentacija
7. Zapisnik
8. Glasnik Grada Karlovca
9. Pismohrana

**OBRAZLOŽENJE**

Grad Karlovac u postupku je izrade projektne dokumentacije i ishođenja dozvola za gradnju vrtića, škole te pristupne prometnice na prostoru kompleksa bivše vojarne „Luščić“, a sukladno Urbanističkom planu uređenja „Luščić-centar“ (GGK 02/22). Obzirom da se na predmetnoj lokaciji (kč.br. 2185/1 i 2186 obje k.o. Karlovac II) nalaze napušteni, devastirani i oštećeni objekti, dio ih je neophodno ukloniti zbog gradnje novih objekata i infrastrukture. Za potrebe uklanjanja ukupno 33 objekta i 3 betonske rampe za popravak vozila prethodno je izrađen projekt uklanjanja te je prema istome utvrđena procijenjena vrijednost radova na uklanjanju ovih objekata u iznosu od 5.000.000,00 kuna bez PDV-a. Radovi na uklanjanju ruševnih objekata također će uključiti i obvezu ponuditelja, odnosno budućeg izvođača radova na propisno zbrinjavanje nastalog građevnog otpada, kao i na sve druge propisane i primjenjive mjere osiguranja gradilišta, ljudi, susjednih objekata, imovine i sl.

Javna nabava provest će se primjenom otvorenog postupka javne nabave, a kako se radi o potrebi osiguranja značajnih financijskih sredstava, planira se zaključenje okvirnog sporazuma te će dinamika radova (zaključenje pojedinačnih ugovora o radovima) ovisiti o osiguranim financijskim sredstvima u Proračunu Grada Karlovca.

Slijedom obrazloženog, a obzirom da procijenjena vrijednost nabave iznosi više od 1 mil kuna, predlaže se Gradskom vijeću Grada Karlovca donošenje Odluke o provedbi postupka javne nabave radova na uklanjanju ruševnih objekata na lokaciji bivše vojarne Luščić.

U Karlovcu, 4. svibnja 2022. godine

**PROČELNICA:**

**dr.sc. Ana Hranilović Trubić, dipl.ing.građ.**